भैरहवामा नेपाल बुद्धिजिवी परिषद् रुपन्देही क्षेत्र नं. २ ले आयोजना गरेको अन्तरक्रियामा बोल्दै उनीहरुले सो कुरा बताएका हुन् । अन्तरक्रियामा बोल्दै नेपाल बुद्धिजिवी परिषद्का केन्द्रीय सल्लाहकार बालकृष्ण भट्टराईले सिद्धार्थनगरको विकासमा एमालेले अगाडि सारेको प्रतिबद्धता पत्र जिवन्त रहेको बताए । ‘प्रतिबद्धता पत्रमा नगरको विकास, सडक निर्माण, कृषि, पर्यटन, औद्योगिक व्यवसायको प्रवद्र्धन, ढल निकास, स्वास्थ्य शिक्षा, कृषि, विभिन्न जातजाति तथा धर्महरुको संरक्षणलगायतका विषयवस्तुलाई विशेष उठान गरिएको छ, यो आफैमा सराहनीय छ’, भट्टराईले भने– ‘प्रष्ट मार्ग चित्रणसहित सार्वजनिक गरिएको यो प्रतिबद्धता पत्रलाई अक्षरांश कार्यान्वयनका लागि एमालेले जित्न जरुरी छ ।’ उनले बढ्दो भ्रष्टाचारलाई नियन्त्रण गर्न प्रतिबद्धता पत्रमा भ्रष्टाचारमुक्त नगर बनाउने घोषणा गर्नु नै सबैभन्दा राम्रो पक्ष भएको बताए ।
